**REŠITVE: Astrid Lindgren – Jana Kolarič: ERAZEM IN POTEPUH**

 **(prvi prizor v prvem dejanju)**

**1. Kdo nastopa v prvem prizoru?**

V prvem prizoru nastopajo Erazem, njegov prijatelj Gunnar in gdč. Jastreb (stroga predstojnica).

**2. Kje se odvija dogajanje?**

Dogajanje se odvija na vrtu sirotišnice Vasterhaga.

**3. Čemu služi besedilo v oklepajih?**

To besedilo, ki ga imenujemo didaskalije ali scenske opombe, služi temu, da igralec ve, kako naj se obnaša in govori, bralcu pa pomagajo pri razumevanju besedila.

**4. Zakaj otroci predstojnico sirotišnice imenujejo gdč. Jastreb? Utemelji.**

Tako jo imenujejo zato, ker je zelo stroga in stalno preži na pravilno obnašanje in delo otrok.

**5. S kom primerja Erazem otroke v sirotišnici? Zakaj?**

Primerja jih z zamorskimi sužnji, saj morajo narediti vse, kar jim ukažejo.

**6. Kako se kaže prijateljstvo med Gunnarjem in Erazmom?**

Kaže se tako, da držita skupaj in ne tožarita drug drugega.

**7. Pojasni verze: *Lipina razkošna cona***

 ***mi bo varovalna krona.***

To si lahko razlagamo tako, da ima lipa zelo bogato krošnjo, kjer se Erazma ne bo videlo, ko bo tam skrit.

**8. Ali se življenje mestnih otrok razlikuje od življenja otrok v sirotišnici?**

 **Utemelji.**

Mestni otroci za razliko od otrok v sirotišnici lahko hodijo k ribniku, se kopajo, hladijo in se imajo na sploh lepo.

**9. Ali se ti zdi jezik izhodiščnega besedila kaj poseben? Utemelji.**

Jezik je poseben, saj je dramsko besedilo napisano v verzih in rimah.

**10. Katera oseba je glavna književna oseba v izhodiščnem besedilu? Po čem v izhodiščnem besedilu tako sklepaš?**

Glavna književna oseba je Erazem. To lahko sklepamo že iz naslova dela.

**11. Kaj je največja želja glavne književne osebe?**

Največja želja je, da bi šel v svet in našel starše brez otrok, ki bi ga hoteli za svojega.

 **REŠITVE: LOJZE KRAKAR ̶ JESEN**

**1. Koliko kitic ima pesem?**

Pesem ima 3 kitice.

**2. Katera kitica je najkrajša in katera najdaljša? Navedi tudi število verzov v vsaki kitici.**

Najkrajša je zadnja kitica, najdaljša pa srednja. Prva kitica ima 6 verzov, druga 11, tretja pa 4 verze.

**3. S katero besedno zvezo je poimenovan letni čas, ki je opisan v pesmi?**

Poimenovan je z besedno zvezo »botra s cajno«.

**4. Kaj je počela jesen na gmajni za vasjo?**

Jesen je tam vse pobarvala z jesenskimi barvami.

**5. Kako imenujemo pesniško sredstvo, s katerim je dobila jesen človeške lastnosti?**

To pesniško sredstvo imenujemo poosebitev ali personifikacija.

**6. Utemelji primero iz zadnje kitice (kaj je s kom primerjano in kaj je njuna skupna lastnost).**

V zadnji kitici sta primerjana jesen in umetnik, saj imata oba skupno lastnost, da sta polna muh (nepredvidljiva, čudaška).

**7. Izpiši rimane dvojice besed iz prve kitice.**

Rimane dvojice so:cajno ̶ gmajno, goro ̶ vasjo, čase ̶ rase.

**8. Izpiši ponavljanje v pesmi.**

Ponavljanje je: šla je, šla je …

**9. Pesnik je dal češnji v pesmi okrasna pridevka. Izpiši ju.**

Okrasna pridevka sta: stara češnja, trhla češnja.